laion/Wikipedia-Exotic huggingface dataset:
ბორნმუთი

ბორნმუთი (ინგლ. Bournemouth) — ქალაქი ინგლისში, გაერთიანებული სამეფო, დორსეტის საგრაფოში, თუმცა ამ საგრაფოსგან დამოუკიდებელია. მდებარეობს ლა-მანშის ნაპირზე. მოსახლეობა შეადგენს 163.5 ათას ადამიანს (2004). დაარსდა 1810 წელს, ხოლო ქალაქის სტატუსი მიიღო 1890 წელს. ↑ United Kingdom Census 2011 <a href="https://wikidata.org/wiki/Track:Q698848"></a><a href="https://wikidata.org/wiki/Track:Q855531"></a> ↑ DBpedia — 2007. <a href="https://wikidata.org/wiki/Track:Q54837"></a><a href="https://wikidata.org/wiki/Track:Q465"></a>
რქანისკარტასებრნი

რქანისკარტასებრნი (ლათ. Eurylaimidae) — ფრინველთა ოჯახი ბეღურასნაირთა რიგისა. აერთიანებს 8 გვარის 14 სახეობას, რომელთაგან 2 გვარის 4 სახეობა გავრცელებულია აფრიკაში, ხოლო 6 გვარის 10 სახეობა — სამხრეთ-აღმოსავლეთ აზიაში ტიპური ტყის ფრინველებია, ცხოვრობენ ხის კენწეროზე; ქსოვენ ჩანთისებურ ბუდეს თავისი „შესასვლელით“. ბუდე წვრილ ტოტზე კიდია. დედალი 2-6 კვერცხს დებს, რომელთა ზომა 13-27 სმ, მასა 20-150 გ აღწევს. რქანისკარტასებრნი იკვებებიან მწერებით, ხილით, მსხვილი ფორმები — ბაყაყებით, ხვლიკებით. რქანისკარტასებრნი გარდამავალი რგოლია ბეღურასნაირთა და ყაპყაპისნაირთა შორის. ჟორდანია რ., ქართული საბჭოთა ენციკლოპედია, ტ. 8, თბ., 1984. — გვ. 520.
რქაფოთოლა

რქაფოთოლა (ლათ. Ceratophyllum) — მცენარეთა გვარი რქაფოთოლასებრთა ოჯახისა. მრავალწლოვანი წყალში რესურსული ბალახებია. გვარში 10-მდე სახეობაა, რომელიც გავრცელებულია მთელ დედამიწაზე. საქართველოში რქაფოთოლას მხოლოდ 2 სახეობაა Ceratophyllum demersum და Ceratophyllum submersum. მათგან პირველი მხოლოდ აფხაზეთშია და ქართლის დაბლობების ტბებში, არხებსა და მდოვრე წყლებში გვხვდება, მეორე ყველა რაიონშია გავრცელებული. ხინთიბიძე ლ., ქართული საბჭოთა ენციკლოპედია, ტ. 8, თბ., 1984. — გვ. 520.
999

ვიკისაწყობში არის გვერდი თემაზე: 999 999 (ცხრაას ოთხმოცდაცხრამეტი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის X საუკუნის მე-10 დეკადის მე-9 წელი. რომის პაპი გახდა სილვესტერ II თურქებმა დაიპყრეს ბუხრა; სამანიდების დინასტიის და სამეფოს დასასრული მთავარი სტატია: კატეგორია:დაბადებული 999. მთავარი სტატია: კატეგორია:გარდაცვლილი 999. 7 თებერვალი: ბოლესლავ II ბოჰემიის ჰერცოგი. 18 თებერვალი: რომის პაპი გრიგორიუს V მანსურ II სამანდების სამეფოს უკანასკნელი მმართველი ბერმუდო II - ლეონის მეფე
ცოტნე დადიანის უფსკრული

ცოტნე დადიანის უფსკრული — კარსტული უფსკრული ყვირის მასივზე, წალენჯიხის მუნიციპალიტეტში, ზღვის დონიდან 1580 მეტრზე, გამომუშავებულია ზედაცარცულ კირქვებში. გამოკვლეული ნაწილის სიღრმე 52 მ, ჯამური სიგრძე 300 მეტრი. სხვადასხვა დონეზე ივითარებს მშრალ დარბაზებს, სადაც არის სტალაქტიტ–სტალაგმიტური ნაღვენთები. გვხვდება ნგრეული მასალა. ჰაერის ტემპერატურა 5.5ºC. ტინტილოზოვი ზ., ქართული საბჭოთა ენციკლოპედია, ტ. 11, თბ., 1987. — გვ. 241.
რქაფოთოლასებრნი

რქაფოთოლასებრნი (ლათ. Ceratophyllaceae) — ორლებნიან მცენარეთა ოჯახი წყლის მრავალწლოვანი უფესვო ერთსახლიანი მცენარეებია. მ ქრქალი, მრავალგზის განკვეთილი და რგოლურად განწყობილი ფოთლები აქვთ. მათი ერთსქესიანი, მარტივყვავილსაფრიანი ყვავილები ფოთლის იღლიებში მარტოულადაა განლაგებული, ნაყოფი ერთთესლიანი კაკლუჭაა, ეკლისებრი ან ქიცვისებრი გამონაზარდები აქვს შეიცავს მხოლოდ ერთ გვარს — რქაფოთოლას. ქართული საბჭოთა ენციკლოპედია, ტ. 8, თბ., 1984. — გვ. 520.
ჭურია

ჭურია — მდინარე საქართველოში, სამეგრელო-ზემო სვანეთის მხარის ხობის მუნიციპალიტეტში, წარმოიქმნება მდინარეების მუნჩიისა და დღვაბის შეერთებით, ერთვის შავ ზღვას. სიგრძე 12 კმ, მდინარის აუზის ფართობი 296 კმ², ტიპური ჭაობის მდინარეა. ძირითადად საზრდოობს წვიმის წყლით. დამახასიათებელია წყალმოვარდნები, საშუალო წლიური ხარჯი შესართავთან 5,9 მ³/წმ. აფხაზავა ი., ქართული საბჭოთა ენციკლოპედია, ტ. 11, თბ., 1987. — გვ. 408.
რქახრახნილი თხა

რქახრახნილი თხა (Capra falconeri) — წყვილჩლიქოსანი ცხოველი ძროხისებრთა ოჯახისა. მისი სხეულის სიგრძე 1,7 მ, მასა 90 კგ აღწევს. ხრახნისებური რქები აქვს. ვაცის კისერი და მკერდი გრძელი ბეწვითაა დაფარული. გავრცელებულია დასავლეთ ჰიმალაიში, ქაშმირში, მცირე ტიბეტსა და ავრანეთში. გვხვდება აგრეთვე კუგითანგთაუს და ბაბათაღის ქედებზე. წარმოქმნის რამდენსამე ქვესახეობას, რომლებიც ერთმანეთისაგან რქების მოყვანილობით განსხვავდებიან. ბინადრობს ხეობების ციცაბო კალთებზე, კლდეებსა და ფლატებზე. იკვებება ბალახით, ფოთლებით და ყლორტებით. შობს 1-2 თიკანს. რქახრახნილი თხა შინაური თხის ზოგიერთი ჯიშის წინაპარია. ქართული საბჭოთა ენციკლოპედია, ტ. 8, თბ., 1984. — გვ. 520.
რქიანასებრნი

რქიანასებრნი (ლათ. Lucanidae) — ხოჭოების ოჯახი. მრავალი სახეობის მამლის ზედა ყბა რქას წააგავს (აქედან სახელწოდება). მათი სხეულის სიგრძე (ყბებიანად) 11 სმ აღწევს. ოჯახში 800-მდე სახეობაა. მატლები ვითარდებიან ლპობად მერქანში, რითაც აჩქარებენ მის დაშლასა და გუმიფიკაციას. ქართული საბჭოთა ენციკლოპედია, ტ. 8, თბ., 1984. — გვ. 520.
998

ვიკისაწყობში არის გვერდი თემაზე: 998 998 (ცხრაას ოთხმოცდათვრამეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის X საუკუნის მე-10 დეკადის მე-8 წელი. მაჰმუდ ღაზნევი ღაზნევიდების სახელმწიფოს სულთანი გახდა. მთავარი სტატია: კატეგორია:დაბადებული 998. მთავარი სტატია: კატეგორია:გარდაცვლილი 998. 15 ივლისი : აბუ ალ-ვაფა — სპარსი მათემატიკოსი (დ. 940)
რქიანი გომბეშო

რქიანი გომბეშო (ლათ. Ceratophrys) — უკუდო ამფიბიათა გვარი გომბეშოსებრთა ოჯახისა. ზედა ქუთუთოზე რქისებრი გამონაზარდი (აქედან სახელწოდება) აქვთ. თავზე კანი გაძვალებულია და მეჭეჭებიან ქედებს ქმნის. რქიანი გომბეშო მოიცავს 14 სახეობას. გავრცელებული არიან ჩრდილოეთ ამერიკის სამხრეთ ნაწილში, ცენტრალურ და სამხრეთ ამერიკაში. Ceratophrys cornuta სიგრძით 20 სმ აღწევს, შეფერილია მკვეთრი ფერებით. ბინადრობს ტენიან ტყეში. იკვებება არა მარტო უხერხემლოებით, არამედ პატარ-პატარა ხერხემლიანებითაც. ზოგი რქიანი გომბეშოს (მაგ. Ceratophrys americana) კანის გამონაყოფი მეტად შხამიანია. მუსხელიშვილი თ., ქსე, ტ. 8, გვ. 520, თბ., 1984
რცხილა

რცხილა (ლათ. Carpinus) — მერქნიან მცენარეთა გვარი არყისებრთა ოჯახისა. ზაფხულმწვანე ხეები ან მაღალი ბუჩქებია, რუხი ფერის გლუვი და ოდნავ დამსკდარი ქერქი აქვს. ფოთოლი მარტივია, და ორმაგხერკბილა. ერთსქესიანი და ერთსახლიანი ყვავილები შეკრებილია დაკიდულ მჭადა ყვავილებად. ნაყოფი ერთბუდიანი და ერთთესლიანი კაკლუჭაა. 50-მდე სახეობა გავრცელებულია უმთავრესად აღმოსავლეთ აზიაში, ევროპასა და ჩრდილოეთ ამერიკაში. საქართველოში იზრდება 2 სახეობა — კავკასიური რცხილა და ჯაგრცხილა. გარდა ამ 2 აბორიგენული სახეობისა, ინტროდუცირებულია 2 სახეობაც. კავკასიური რცხილა და კგრცხილა მთელ საქართველოში გავრცელებული, მთის შუა, ზოგან ზემო სარტყლამდე. რცხილა ჩრდილის ამტანი, სითბოს მოყვარული და მეზოფილური მცენარეა. ყინვა არ აზიანებს. ნიადაგის მიმართ მომთხოვნია, თუმცა ზოგიერთი სახეობა (ჯაგრცხილა) მშრალ და ხრიოკ მთის კალთებზეც ხარობს. ქმნის როგორც წმინდა, ისე შერეულ კორომებსაც წაბლთან, მუხასთან (მთის ქვედა სარტყელში) და წიფელთან (შუა და ზედა სარტყელში) ერთად. ყვავილობს ფოთლის გამოტანისთანავე. ნაყოფმსხმოიარობს 20 წლიდან. მრავლდება თესლით და ძირკვის ამონაყარით. მერქანს იყენებენ მუსიკალური საკრევებისათვის, მანქანათმშენებლობაში. რცხილა კარგად იტანს კრეჭას. ქართული საბჭოთა ენციკლოპედია, ტ. 8, თბ., 1984. — გვ. 521.
რძიანა (მრავალმნიშვნელოვანი)

რძიანა შეიძლება აღნიშნავდეს: რძიანა - მცენარეთა გვარი რძიანა - ლორწოვანი გარსის დაავადება
რძიანა

რძიანა (Euphorbia) — მცენარეთა გვარი რძიანასებრთა ოჯახისა. მრავალწლოვანი ბალახები და ბუჩქებია (სუკულენტები, კერძოდ კაქტუსისებრნი), იშვიათად — ხისებრი ფორმებია ან ერთწლოვანები. შეიცავენ რძეწვენს (აქედან სახელწოდება). 2 ათასამდე სახეობა გავრცელებულია უმთავრესად ტროპიკულ, სუბტროპიკულ და ზომიერ სარტყელში. საქართველოში გვხვდება 45 სახეობა მათ შორის 3 საქართველოს ენდემია. ბევრი სახეობის რძეწვენი შხამიანია, მდიდარია ფისით; თესლი ზეთს შეიცავს. ზოგიერთი რძიანა სარეველაა, ზოგი — დეკორატიული. რძიანა Euphorbia peplus Wolfmilch რძიანა მვირსინფოთოლა Euphorbia myrsinites Walzenwolfsmilch რძიანა ნუშისფოთოლა Euphorbia amygdaloidesmandelblättrige Wolfsmilch ქართული საბჭოთა ენციკლოპედია, ტ. 8, თბ., 1984. — გვ. 522.
997

ვიკისაწყობში არის გვერდი თემაზე: 997 997 (ცხრაას ოთხმოცდაჩვიდმეტი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის X საუკუნის მე-10 დეკადის მე-7 წელი. უნგრეთში გამეფდა იშტვან I არპადი. მთავარი სტატია: კატეგორია:დაბადებული 997. მთავარი სტატია: კატეგორია:გარდაცვლილი 997.
რძიანასებრნი

რძიანასებრნი (ლათ. Euphorbiaceae) — ორლებნიან მცენარეთა ოჯახი. ხეები, ბუჩქები და ბალახებია. უმრავლესობა შეიცავს რძეწვენს ერთსქესიანი ყვავილები (მცენარეები ერთსახლიანი ან ორსახლიანია) შეკრებილია თავთავისებრ ან თავაკისებრ ყვავილედებში, ან კიდევ ე. წ. ციათიუმებში. ნაყოფი კოლოფია, ზოგჯერ კურკიანასებრი ან კენკრასებრი. 300-მდე გვარის 7 ათასამდე სახეობა გავრცელებულია ტროპიკულ და სუბტროპიკულ სარტყელში, ბევრი ბალახოვანი რძიანასებრნი იზრდება ზომიერ და ნაწილობრივ ცივ სარტყელშიც (გარდა არქტიკისა და ანტარქტიკისა). რძიანასებრთა შორის ბევრია სასარგებლო მცენარე. განსაკუთრებით მნიშვნელოვანია ჰევეა და მანიჰოტი, აბუსალათინი და ტუნგი. მრავალი სახეობის (ბაკორეა, ფილანტუსი, ანტიდესმა) ნაყოფი იჭმება. რძიანას, კროტონის, იატროფას გვარების სახეობები სამკურნალოა. ზოგიერთი (რძიანა, ფილანტუსი, იატროფა) კულტივირებულია დეკორატიულ მცენარედ. ქართული საბჭოთა ენციკლოპედია, ტ. 8, თბ., 1984. — გვ. 522.
რძიანა სოკოები

რძიანა სოკოები (ლათ. Lactarius) — ქუდიანი სოკოების გვარი ხრაშუნასოკოსებრთა ოჯახისა. მათი ნაყოფსხეულის გადატეხისას ან გადაჭრისას სხვადასხვა ფერის და გემოს რძეწვენი გამოიყოფა. ზოგი სახეობის რძეწვენი ჰაერზე ფერს იცვლის, რაც ერთ-ერთი მნიშვნელოვანი სისტემატიკური ნიშანია რძიანა სოკოების სახეობათა გასარჩევად. საქართველოში ცნობილია რძიანა სოკოების 34 სახეობა, მათგან ყველა (არყა, მჭადა, მიწაყარა, ყვითელი პაჭიჭა, ჭეჭკეტა და სხვა) საჭმელია. ნახუცრიშვილი ი., ქართული საბჭოთა ენციკლოპედია, ტ. 8, თბ., 1984. — გვ. 522.
რძის ხე

რძის ხე (ლათ. Rrosimum galactodendron ანუ Galactodendron utile) — ხე თუთისებრთა ოჯახისა. მისი სიმაღლე 30 მ აღწევს. მთლიანი ფოთლები და თავაკისებრ ყვავილედებში თავმოყრილი ყვავილები აქვს. იზრდება ამერიკის ტროპიკებში, მოჰყავთ ტროპიკულ აზიაში. შეიცავს რძეწვენს, რომელიც გემოთი ძროხის რძეს წააგავს. ხმარობენ საჭმელში და საღეჭი რეზინის წარმოებაში. მისგანვე იღებენ მცენარეულ ცვილს, რომელიც გამოიყენება სანთლის დასამზადებლად. ქართული საბჭოთა ენციკლოპედია, ტ. 8, თბ., 1984. — გვ. 523.
რწყილები

რწყილები (ლათ. Aphaniptera) — მწერების რიგი. ძუძუმწოვრებისა და ფრინველების გარეგანი პარაზიტები. წვრილი, უფრთო მწერებია, ახასიათებთ სრული გარდაქცევა. აქვთ შებრტყელებული სხეული, წინიდან მომრგვალებული თავი, წყვილი მარტივი თვალი, მჩხვლეტავ-მწუწნავი პირის აპარატი, ძლიერ განვითარებული სახტუნავი უკანა ფეხები. სხეული დაფარულია ბეწვით ან ჯაგრით. მამალი დედალზე მომცროა. დედალი დებს 400-500 ცალ, 0,5 მმ ზომის თეთრ ოვალურ კვერცხს. მატლი უფეხოა, ჭიისმაგვარი, იკვებება ზრდასრული რწყილების გამონაყოფით, 3-ჯერ იცვლის კანს და შემდეგ ჭუპრდება. 8-14 დღის შემდეგ ჭუპრიდან გამოდის ზრდასრული ფორმა. ცნობილია რწყილების 1500-მდე სახეობა, რომელთაგანაც საქართველოში გავრცელებულია 45. ადამიანზე პარაზიტობს ადამიანის რწყილი (Pulex irritans), ვირთაგვას რწყილი (Xanopsylla cheopis), ტარბაგანის რწყილი (Oropsylla silantiewi) და სხვა. რწყილები შავი ჭირის გადამტანია როგორც თვით მღრღნელებს შორის, ისე მღრღნელებიდან ადამიანზე. ძაღლის (Chenocephalides canis), ვირთაგვას და თაგვის რწყილებს (Leptopsylla musculi) გადააქვთ რიკეტსიები. ძაღლისა და კატის ბეწვმჭამელებთან (Trichodectes canis და Trichodectes subrostatus) ერთად, რწყილები კიტრის სოლიტერის (Dipylidium canium) შუამავალი მასპინძლებია. ქართული საბჭოთა ენციკლოპედია, ტ. 8, თბ., 1984. — გვ. 524.
990

ვიკისაწყობში არის გვერდი თემაზე: 990 990 (ცხრაას ოთხმოცდაათი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის X საუკუნის მე-9 დეკადის მე-10 წელი. დავით III ტაოელმა აიღო მანასკერტის ციხე. მთავარი სტატია: კატეგორია:დაბადებული 990. მიეშკო II - პოლონეთის მეფე მთავარი სტატია: კატეგორია:გარდაცვლილი 990.
ოქსფორდი

ოქსფორდი (ინგლ. Oxford [ˈɒksfərd]) — ქალაქი და ოქსფორდშირის საგრაფოს ადმინისტრაციული ცენტრი, სამხრეთ ინგლისში. ქალაქის მოსახლეობა 165 000-ს არ აღემატება. ქალაქში მიედინება მდინარეები ჩერუელი და ტემზა, რომლებიც ქალაქის ცენტრის სამხრეთით უერთდება ერთმანეთს. ტემზის დაახ. 16 კმ ოქსფორდის სიახლოვეს ცნობილია, როგორც ისისი. ქალაქში მდებარეობს ოქსფორდის უნივერსიტეტი, რომელიც უძველესი უნივერსიტეტია ინგლისურენოვან მსოფლიოში. შენობები ოქსფორდში საქსონების მოსვლის შემდეგ გაბატონებულ ყველა ბრიტანულ არქიტექტურულ სტილს მოიცავს. მათ შორის ღირსშესანშნავია XVIII საუკუნის რედკლიფ კამერა. ოქსფორდი ცნობილია, როგორც „მეოცნებე ქიმების ქალაქი“, რაც მას პოეტმა მეთიუ არნოლდმა შეარქვა ოქსფორდის უნივერსიტეტის შენობების ჰარმონიული არქიტექტურის გამო. დაძმობილებული ქალაქები: შილდონაენის თეატრი 2009 წელს. კებლის კოლეჯი, ოქსფორდის უნივერსიტეტის ერთ-ერთი კოლეჯი. საშობაოდ მორთული ჰაი-სტრიტი, ერთ-ერთი მთავარი ქუჩ ოქსფორდში. ↑ Jérôme Steffenino, Marguerite Masson. Ville de Grenoble - Coopérations et villes jumelles. Grenoble.fr. დაარქივებულია ორიგინალიდან — 2007-10-14. ციტირების თარიღი: 2009-10-29. ვიკისაწყობში არის გვერდი თემაზე: ოქსფორდი ოქსფორდი - ბრიტანიკას სტატია ქალაქ ოქსფორდის საბჭოს ოფიციალური საიტი ოქსფორდი ზემოდან BBC-ს პროგრამა
988

ვიკისაწყობში არის გვერდი თემაზე: 988 988 (ცხრაას ოთხმოცდარვა) წელი — იულიუსის კალენდრის ნაკიანი წელიწადი, რომლის პირველი დღეა კვირა. ეს წელი არის X საუკუნის მე-9 დეკადის მე-8 წელი. ბაგრატ III-ემ კლდეკარი ჩამოართვა რატი ბაღვაშს და თრიალეთის ერისთავად დანიშნა ზვიად მარუშიანი. ქრისტიანობა სახელმწიფო რელიგიად გამოცხადდა კიევის რუსეთში. მთავარი სტატია: კატეგორია:დაბადებული 988. მთავარი სტატია: კატეგორია:გარდაცვლილი 988.
საქართველოს საფეხბურთო თასი 2005-2006

საქართველოს თასი 2005-06 — საქართველოს თასის მეთექვსმეტე გათამაშება ფეხბურთში. გამარჯვებული გახდა თბილისის „ამერი“, რომელმაც ფინალში „ზესტაფონი“ დაამარცხა თერთმეტმეტრიანების სერიაში. უმაღლესი ლიგა 2005-2006 პირველი ლიგა 2005-2006 The Rec.Sport.Soccer Statistics Foundation.
ჯონ რომიტა (უფროსი)

ჯონ რომიტა უფროსი (ცნობილი როგორც ჯონ რომიტა) (დ. 24 იანვარი, 1930 — გ. 12 ივნისი, 2023) — იტალიელ-ამერიკელი კომიქსების წიგნების მხატვარი. ცნობილი გახდა Marvel Comics-ში ადამიან ობობაზე მუშაობით. 2002-წლიდან ირიცხება კომიქსების დიდების დარბაზში. ჯონ რომიტა უფროსი აგრეთვე არის ჯონ რომიტა უმცროსის მამა. კაპიტანი ამერიკა, ტომი 1 #114, 138-145, 155 თავზეხელაღებული, ტომი 1 #12-19 საოცარი ადამიანი ობობა, ტომი 1 #39-75; 82-88; 93-95; 106-119, 132 ფანტასტიკური ოთხეული, ტომი 1 #103-106 ↑ „Confidential Videotaped Deposition of John V. Romita“. Garden City, New York: United States District Court, Southern District of New York: "Marvel Worldwide, Inc., et al., vs. Lisa R. Kirby, et al.". October 21, 2010. p. 45. ↑ Miller, John Jackson. (June 10, 2005) Comics Industry Birthdays. Comics Buyer's Guide. დაარქივებულია ორიგინალიდან — ოქტომბერი 30, 2010. ციტირების თარიღი: December 12, 2010. ↑ „John Romita Sr., Legendary Marvel Comics Artist & Wolverine Co-Creator, Dead at 93“. Comics (ინგლისური). ციტირების თარიღი: 17 მარტი, 2024. შეამოწმეთ თარიღის პარამეტრი |access-date=-ში (დახმარება)
მსოფლიოს ჩემპიონატი წყალბურთში ვაჟთა შორის

თავისი მსოფლიო ჩემპიონატების ჩატარება ცურვის საერთაშორისო ფედერაციამ, შედარებით გვიან, 1973 წლიდან დაიწყო. ჩემპიონატი ერთდროულად ტარდებოდა ცურვაში, წყალში ხტომაში, სინქრონულ ცურვაში და წყალბურთში. თავდაპირველად ჩემპიონატები იმართებოდა არეული ციკლით (2 წლიდან 5 წლამდე) და მხოლოდ 2001 წლიდა გადავიდა ორწლიან ცილზე. ქართველი წყალბურთელები ადრე თითქმის ყოველთვის ხვდებოდნენ სსრ კავშირის ნაკრების შემადგენლობაში, მაგრამ მაშინ მსოფლიოს ჩემპიონატები არ ტარდებოდა. 70-90-ან წლებში კი შედარებით იშვიათდ. და მაინც 1982 წელს თბილისის დინამოელი მიხეილ გიორგაძე გახდა მსოფლიოს ჩემპიონი. იმავე წელს მსოფლიოს ჩემპიონი გახდა გიორგი მშვენიერაძეც, რომელიც მოსკოვის გუნდში თამაშობდა. მანამდე 1973 წელს მსოფლიოს ვიცე-ჩემპიონი გახდა ნუგზარ მშვენიერაძე (ისიც მოსკოვურ კლუბში გამოდიოდა). 2001 წელს მსოფლიოს ჩემპიონატის მესამე პრიზიორი გახდა რევაზ ჩომახიძე. სპორტის ენციკლოპედია. თბილისი. 2006 Водное поло. Справочник. Москва. изд. „ФиС“ 1986 fina.org - Official FINA website Sports123 დაარქივებული 2014-01-17 საიტზე Wayback Machine. შედეგების არქივი
გიორგი აბაშვილი

გიორგი სიმონის ძე აბაშვილი (დ. 8 იანვარი, 1910, თბილისი ― გ. 26 სექტემბერი, 1982, ლენინგრადი) — ქართველი სამხედრო-საზღვაო მოღვაწე, საბჭოთა ვიცე-ადმირალი (1955), სამხედრო-საზღვაო მეცნიერებათა კანდიდატი (1964). დაამთავრა ლენინგრადის სამხედრო-საზღვაო სასწავლებელი (1931) და დაინიშნა ბალტიის ფლოტის საესკადრო ნაღმოსან „ვოლოდარსკის“ შტურმანად. 1932–1934 წლებში საესკადრო ნაღმოსან „ლენინის“ შტურმანი იყო, 1935–1936 ― სასწავლო გემის უფროსის მოადგილე, 1936 ― საგუშაგო ხომალდ „პურგას“, ხოლო 1939 ― საგუშაგო ხომალდების დივიზიონის მეთაური. მონაწილეობდა ფინეთის წინააღმდეგ ომსა და მეორე მსოფლიო ომში. 1944 წელს მეთაურობდა საესკადრო ნაღმოსნების დივიზიონს, იყო ბალტიის ზღვის ფლოტის შტაბის უფროსის მოადგილე; თავი გამოიჩინა ლენინგრადის ბლოკადის გარღვევისათვის ბრძოლაში. 1962 წ. კარიბის კრიზისის დროს ხელმძღვანელობდა საბჭოთა სამხედრო-საზღვაო ძალებს კუბაზე. ზოგიერთი ცნობით აბაშვილმა დააყოვნა ამერიკის შეერთებული შტატების წინააღმდეგ ბირთვული დარტყმის გადაწყვეტილების მიღება. იმავე წელს თადარიგში გავიდა. დაჯილდოებულია ლენინის, წითელი დროშის, წითელი ვარსკვლავის, ნახიმოვის ორდენებითა და მედლებით. თბილისში არსებობს მისი სახელობის ქუჩა. ყურაშვილი გ., სამშობლოს ერთგული შვილები, თბ., 1965; ქართული საბჭოთა ენციკლოპედია, ტ. 1, თბ., 1975. — გვ. 17. ენციკლოპედია „საქართველო“, ტ. 1, თბ., 1997. — გვ. 17. ↑ საქართველოს პარლამენტის ეროვნული ბიბლიოთეკა (12 ივნისი, 2017). საქართველოს ბიოგრაფიული ლექსიკონი — გიორგი აბაშვილი — საქართველოს ბიოგრაფიულ ლექსიკონში იხილავთ იმ პიროვნებათა ბიოგრაფიებს, რომლებიც საქართველოს ისტორიის ნაწილნი არიან ან დაკავშირებულნი არიან საქართველოსთან. პროექტი მიზნად ისახავს, გამოაქვეყნოს მაქსიმალურად ყველა ცნობილი ქართველი. nplg.gov.ge. წაკითხვის თარიღი: 24 ნოემბერი, 2018.
საქართველოს საფეხბურთო თასი 2006-2007

საქართველოს თასი 2006-2007 — საქართველოს თასის მეჩვიდმეტე გათამაშება ფეხბურთში. გამარჯვებული გახდა თბილისის „ამერი“, რომელმაც ფინალში „ზესტაფონი“ დაამარცხა, ანგარიშით 1–0. საქართველოს თასის ამ გათამაშებაში საქართველოს პროფესიული ფეხბურთის ლიგამ სიახლე შემოიტანა. პირველად, გათამაშება ჩატარდა ჯგუფური ეტაპით. სულ იყო ოთხი ოთხგუნდიანი ჯგუფი, რომლებიდანაც პირველ-მეორე ადგილზე გასული გუნდები ფლეი-ოფში გავიდნენ. შემდეგ კი ტურნირი გაგრძელდა ოლიმპიური პრინციპით. პირველი შეხვედრები გაიმართა 2007 წლის 18 თებერვალს, საპასუხო – 6 მარტს. პირველი შეხვედრები გაიმართა 2007 წლის 1 აპრილს, საპასუხო – 1 მაისს. უმაღლესი ლიგა 2006-2007 The Rec.Sport.Soccer Statistics Foundation.
მსოფლიოს თასი წყალბურთში ვაჟთა შორის

1979 წლიდან ცურვის საერთაშორისო ფედერაციამ შემოიღო ახალი ტურნირი, მსოფლიოს თასი წყალბურთში. თასის გათამაშებები იმართება ორ წელიწადში ერთხელ. სპორტის ენციკლოპედია. თბილისი. 2006 Водное поло. Справочник. Москва. изд. „ФиС“ 1986 fina.org - Official FINA website Sports123 დაარქივებული 2014-01-17 საიტზე Wayback Machine. შედეგების არქივი
მსოფლიოს ჩემპიონატი წყალბურთში ქალთა შორის

მეოცე საუკუნის 70-80 წლებში წყალბურთი მეტად პოპულარული გახდა ქალთა შორისაც. ამიტომ ცურვის საერთაშორისო ფედერაციამ, 1986 წლიდან თავისი მსოფლიო ჩემპიონატების პროგრამაში შეიტანა მსოფლიოს ჩემპიონატი წყალბურთში ქალთა გუნდებს შორის. სპორტის ენციკლოპედია. თბილისი. 2006 Водное поло. Справочник. Москва. изд. „ФиС“ 1986 fina.org - Official FINA website Sports123 დაარქივებული 2014-01-17 საიტზე Wayback Machine. შედეგების არქივი
საქართველოს საფეხბურთო თასი 2009-2010

საქართველოს თასი 2009-2010 — საქართველოს თასის მეოცე გათამაშება ფეხბურთში. გამარჯვებული გახდა თბილისის „ვიტ ჯორჯია“, რომელმაც ფინალში თბილისის „დინამო“ დაამარცხა, ანგარიშით 1–0. წინა წლბისგან განსხვავებით ამ გათამაშების პირველი ორი რაუნდი ერთმატჩიანი იყო. გარდა ამისა, პირველ ორ რაუნდში საკუთარ მოედანზე შედარებით დაბალი ლიგის გუნდებმა იასპარეზეს, რაც მათ წახალისებას ისახავდა მიზნად. პირველი რაუნდის კენჭისყრისას გამოყენებულ იქნა ორი კალათა, პირველში განთესილ იქნენ შედარებით ძლიერი გუნდები, ხოლო მეორეში - სუსტები. მეორე კალათის კლუბებმა უმასპინძლეს პირველი კალათის კლუბებს, რაც სუსტი კლუბების წახალისებას ისახავს მიზნად. პირველი რაუნდი გამოტოვეს 2008-09 უმაღლეს ლიგაში პირველ ოთხ ადგილზე გასულმა გუნდებმა, ანუ იმ გუნდებმა, რომლებმაც 2009-10 წლების ევროთასებზე მიიღეს მონაწილეობა: თბილისის „ვიტ-ჯორჯია“, თბილისის „დინამო“, რუსთავის „ოლიმპი“ და ზესტაფონის „ზესტაფონი“. დუშეთის „არაგვისა“ და „გაგრას“ შეხვედრა 2009 წლის 16 სექტემბერს გაიმართა, დანარჩენები – 25 აგვისტოს. შეხვედრები გაიმართა 2009 წლის 21 ოქტომბერს. პირველი შეხვედრები გაიმართა 2009 წლის 3 ნოემბერს, საპასუხო – 1 და 2 დეკემბერს. პირველი შეხვედრები გაიმართა 2010 წლის 23 მარტს, საპასუხო – 14 აპრილს. უმაღლესი ლიგა 2009-2010 The Rec.Sport.Soccer Statistics Foundation.
მსოფლიოს თასი წყალბურთში ქალთა შორის

1979 წლიდან ცურვის საერთაშორისო ფედერაციამ შემოიღო ახალი ტურნირი, მსოფლიოს თასი წყალბურთში. თასის გათამაშებები იმართება ორ წელიწადში ერთხელ. სპორტის ენციკლოპედია. თბილისი. 2006 Водное поло. Справочник. Москва. изд. „ФиС“ 1986 fina.org - Official FINA website Sports123 დაარქივებული 2014-01-17 საიტზე Wayback Machine. შედეგების არქივი
ბიცოლა მეი

მეი რეილი პარკერ–ჯეიმსონი, ცნობილი როგორც ბიცოლა მეი — Marvel Comics-ის გამოგონილი პერსონაჟი. მისი შემქმნელები არიან მწერალი სტენ ლი და მხატვარი სტივ დიტკო. მისი პირველი გამოჩენა მოხდა კომიქსში Amazing Fantasy №15 (საოცარი ფანტაზიები) 1962 წლის აგვისტოში. მეი პარკერი ყველაზე ხშირად ჩნდება კომიქსში საოცარი ადამიანი ობობა. სადაც ის პიტერ პარკერის ბიცოლაა. ადამიანი ობობას 479-ე ნომერში მან შეიტყო პიტერის საიდუმლო ვინაობის შესახებ და მას შემდეგ თავადაც მისი თანამოზიარე გახდა. ქმრის გარდაცვალებიდან წლების შემდეგ მეი გათხოვდა ჯონ ჯონა ჯეიმსონ უფროსზე, ჯეი ჯონა ჯეიმსონ უმცროსის მამაზე. მათი ქორწილი ასახულია ადამიანი ობობას მე-600-ე ნომერში(22 ივლისი, 2009 წ.) დედა მეის ბიოგრაფია Marvel-ის ოფიციალურ საიტზე
კაპიტანი ფებუსი

კაპიტანი ფებუს დე შატოპერი (ფრანგ. Phœbus de Châteaupers) — გამოგონილი გმირი ვიქტორ ჰიუგოს რომანიდან „პარიზის ღვთისმშობლის ტაძარი“. იგი არის მეფის მეისრეების კაპიტანი. ფებუსის სახელი უკავშირდება ბერძნული მითოლოგიის მზის ღმერთ აპოლონის სახელს (რომელსაც ფებოსსაც უწოდებდნენ), რომელსაც ჰგავდა ფებუსი გარეგნობითა და მოისრობაში. რომანში ფებუსი არის ანტაგონისტი პერსონაჟი. მიუხედავად იმისა, რომ იგი იყო დიდგვაროვანი და პირმშვენიერი, იმავდროულად იგი წარმოჩინებულია, როგორც ქედმარალი, მიუნდობელი და მექალთანე. იგი გადაარჩენს ესმერალდას კვაზიმოდოსგან. ესმერალდას კი იგი შეუყვარდება. თუმცა, ფებუსს ქალი არ შეუყვარდება, მაგრამ ეს ხელს ვერ შეუშლის ესმერალდა შეეცდინა. იმ ღამით, როცა ესმერალდა და ფებუსი ერთმანეთს შეხვდებიან, შურიანი კლოდ ფროლო უკნიდან ხანჯლის ჩარტყმით დაჭრის ფებუსს და გაიქცევა, თავს დაირწმუნებს რა, რომ იგი მოკვდა. ფროლოს მოლოდინის საწინააღმდეგოდ ფებუსი გამოჯანმრთელდება და მისი მოკვლის მცდელობა ესმერალდას დაბრალდება. ფებუსს შეეძლო მისი დაცვა სასიკვდილო განაჩენისგან და მისი უდანაშაულობის დამტკიცება, მაგრამ მან დუმილი ამჯობინა. რომანის დასასრულს იგი დაინიშნება ფლორ-დე-ლისზე და სინანულისა და სინდისის ქენჯნის გარეშე უყურებს ესმერალდას სიკვდილით დასჯას. დასასრულს კი, ჰიუგო შენიშნავს, რომ ფებუსი იტანჯება ფლორ-დე-ლისზე ქორწინებისგან. პარიზის ღვთისმშობლის ტაძარი - პერსონაჟები საიტზე SparkNotes.com
ჯული ზენატი

ჯული ზენატი (დ. 5 თებერვალი, 1981, პარიზი, საფრანგეთი) — ფრანგი პოპმომღერალი. პირველი როლი შეასრულა მიუზიკლში პარიზის ღვთისმშობლის ტაძარი. ჯული ზენატი დაიბადა პარიზში, ებრაული წარმოშობის ფრანგების ოჯახში. 2000- Fragile Why Si je m'en sors Tout s'en va La vérité m'attire Ce qu'il me reste de toi Eldorado Pour y croire encore Entre nous Fragile Le couloir de la vie Toutes les douleurs Si je m'en sors 2002- Dans les yeux d'un autre La vie fait ce qu'elle veut Ma vie et la tienne J'en doute Si bas Inconsolable Dans les yeux d'un autre C'est du vent Je glisse Des lunes Une femme qui sommeille Mon voisin T'emmener en amour C'est moi qui sonne Ensemble Le goût des pommes 2004- Comme vous... Je voudrais que tu me consoles L'âge que j'ai Le sort du monde À quoi ça sert? Couvre-moi On efface Dans ces villes Rendez-moi le silence L'amour s'en fout Prends soin de moi Lis dans mes pensées Des nouvelles Comme vous Mon amour L'amour suffit 2007- La boîte de Pandore La Boîte de Pandore Douce Les cartons (Tango) Princesse Interlude: Je voudrais une chanson Si Le temps me permettait Jean Mineur Se souvenir Julie ose J'ai croisé le Diable Interlude: Je voudrais une chanson Fais-moi confiance Amnésie Le chemin de l'école Interlude: Je voudrais une chanson Face cachée Belle la vie